- Hindi News
- National
- ढाल बाजार में दी जगह लेकिन मार्केट में खड़े हो रहे वाहन, हर रोज लग रहा जाम
ढाल बाजार में दी जगह लेकिन मार्केट में खड़े हो रहे वाहन, हर रोज लग रहा जाम
नगर की सड़कों पर ठेला चालकों की मनमानी खत्म नहीं हो पा रही है। वेे निर्धारित स्थान पर खड़े होनेे के बजाय सड़कों पर आवागमन में व्यवधान बनना पसंद करते हैं। उनके लिए निर्धारित स्थानों पर सन्नाटा पसरा दिखाई देता है।
प्रशासन के लगातार प्रयास के बाद भी नगर की सड़कों पर ठेेला चालक दुकानदारों की मनमानी खत्म नहीं हो पा रही हैं। सुबह होते ही मुख्य बाजार के सड़कों पर ठेला चालकों की कतार दिखाई देने लगती हैं। मुख्य बाजार में जमना चौराहा और सिनेमा चौराहे की दशा तो और भी अधिक दयनीय दिखाई देती है। इन दोनों चौराहों से चार पहिया वाहनों को निकालने के लिए चालक को खासी मशक्कत करना पड़ती है। ठेला चालकों की मनमानी पर अंकुश लगाने के लिए प्रशासन द्वारा दो साल पहले नगर के ढाल बाजार पर उनके लिए स्थान निर्धारित किया था। यहां पर लगे टीनशेड के अलावा केथन नदी किनारे पर मुरम और फेसिंग करवाकर जगह निर्धारित की गई थी।
मुख्य बाजार की सड़क पर खड़े होकर आवागमन में बाधा बनने वाले ठेला चालकों के लिए यह स्थान निर्धारित किया गया था। ठेला चालक एक-दो महीने तक ही यहां पर खड़े रहे। इसके बाद एक बार फिर उन्होंने बाजार की ओर रूख किया तो वह स्थाई हो गया। अब ठेला चालक निर्धारित स्थान पर जाना ही नहीं चाह रहे। ढाल बाजार स्थित उनके लिए निर्धारित स्थान पर सन्नाटा पसरा दिखाई देता है। नपा द्वारा केथन नदी के किनारे तार फेंसिंग के बाद टीनशेड की योजना भी बनाई गई थी लेकिन ठेला चालकों की मनमानी देखते हुए वहां पर टीन शेड निर्माण का काम दो साल बाद भी नहीं हो सका।
पुलिस का रवैया लचर इसलिए भी बिगड़ी है व्यवस्था
ठेेला चालकों की मनमानी को लेकर पुलिस का रवैया भी लचर बना हुआ है। मुख्य बाजार मेें महीने भर पहले तक पुलिस प्रशासन द्वारा एक जवान की ड़यूटी लगाई गई थी। एकमात्र यही जवान दिनभर व्यवस्था बनाता दिखाई देेता था। अब ये जवान भी नदारद होे गया हैै। छतरी चौराहे पर तो पुलिस चौकी के सामने ही ठेेला चालकोें की मनमानी बनी रहती है। हालात यह है कि पुलिस के सामने ही कई बार बीच सड़क पर ही ट्रक खड़ा रहता है और जाम लगता है लेकिन कोई व्यवस्था नहीं बनाता।
कष्टम पथ और छतरी चौराहा भी हुआ बेहाल
व्यवस्था के लिहाज से प्रशासन द्वारा छतरी चौराहे पर खड़े होने वाले ठेले वालों को कष्टम पथ पर स्थानांतरित किया था। इसकेे लिए कष्टम पथ पर अतिक्रमण हटाने के साथ ही यहां पर मुरमीकरण भी करवाया गया। यहां भी ठेले वाले कुछ समय ही खड़े दिखाई दिए। इसके बाद ये लोग भी वापस छतरी चौराहे पर पहुंच गए। अब हालात यह हैै कि छतरी चौराहे से बामौरा रोड तक हर दिन पचास से अधिक ठेले वालेे सड़क पर खड़े होकर आवागमन में व्यवधान उत्पन्न कर रहे हैं। यही आलम बस स्टैंड पर भी बना हुआ है। बस स्टैंड पर भी ठेला चालक निर्धारित स्थान से हटकर सड़क पर घूमते दिखाई देते हैं।
शीघ्र ही कार्रवाई करेंगे
ठेला चालकों के लिए स्थान निर्धारित किया गया है। इसके बाद भी वे वहां पर खड़े नहीं हो रहे। हम शीघ्र ही अभियान चलाकर उन्हें निर्धारित स्थान पर पहुंचाएंगे। महेश जैन, एई नपा सिरोंज
एक दो माह के लिए बाजार हुआ व्यवस्थित, जिम्मेदार भूले तो वापस बिगड़ी व्यवस्था
ढाल बाजार पर प्रशासन द्वारा दो साल पहले ठेले वालों के लिए जगह निर्धारित कर रखी है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva